**คำอธิบายรายวิชา**

**กลุ่มสาระการเรียนรู้** สังคมศึกษา ศาสนาและวัฒนธรรม **ชั้นมัธยมศึกษาปีที่ 2**

**รหัสวิชา** ส 22103 **รายวิชา** สังคมศึกษา ศาสนาและวัฒนธรรมพื้นฐาน 4 **ภาคเรียนที่ 2 จำนวน** 1.5 **หน่วยกิต เวลา 60 ชั่วโมง/คาบ**

**------------------------------------------------------------------------------**

**สาระที่ 1 ศาสนา ศีลธรรม จริยธรรม ม.2**

**มาตรฐาน ส 1.1** รู้และเข้าใจประวัติ ความสำคัญ ศาสดา หลักธรรมของพระพุทธศาสนาหรือศาสนาที่ตนนับถือ และศาสนาอื่น มีศรัทธาที่ถูกต้อง ยึดมั่นและปฏิบัติตามหลักธรรม เพื่ออยู่ร่วมกันอย่างสันติสุข

**ตัวชี้วัด**

**1. ส 1.1 ม.2/9 เห็นคุณค่า**ของการพัฒนาจิตเพื่อการเรียนรู้และดำเนินชีวิตด้วยวิธีคิดแบบโยนิโสมนสิการ คือ วิธีคิดแบบอุบายปลุกเร้าคุณธรรม และวิธีคิดแบบอรรถธรรมสัมพันธ์ หรือการพัฒนาจิตตามแนวทางของศาสนาที่ตนนับถือ

2. **ส 1.1 ม.2/10 สวดมนต์ แผ่เมตตา บริหารจิตและเจริญปัญญา**ด้วยอานาปานสติหรือตามแนวทางของศาสนาที่ตนนับถือ

**สาระที่ 1 ศาสนา ศีลธรรม จริยธรรม**

**มาตรฐาน ส 1.2** เข้าใจตระหนักและปฏิบัติตนเป็นศาสนิกชนที่ดี และธำรงรักษาพระพุทธศาสนา หรือศาสนาที่ตนนับถือ

**ตัวชี้วัด**

3.**ส 1.2 ม.2/1 ปฏิบัติตน**อย่างเหมาะสมต่อบุคคลต่าง ๆ ตามหลักศาสนาที่ตนนับถือตามที่กำหนด

4. **ส 1.2 ม.2/2 มีมรรยาท**ของความเป็นศาสนิกชนที่ดีตามที่กำหนด

5. **ส 1.2 ม.2/3 วิเคราะห์** คุณค่าของศาสนพิธีและปฏิบัติตนได้ถูกต้อง

6.**ส 1.2 ม.2/4 อธิบาย** คำสอนที่เกี่ยวเนื่องกับวันสำคัญทางศาสนา และปฏิบัติตนได้ถูกต้อง

7. **ส 1.2 ม.2/5 อธิบาย** ความแตกต่างของศาสนพิธี พิธีกรรม ตามแนวปฏิบัติของศาสนาอื่น ๆ เพื่อนำไปสู่การยอมรับและความเข้าใจซึ่งกันและกัน

**สาระที่ 2 หน้าที่พลเมือง วัฒนธรรม และการดำเนินชีวิตในสังคม ม. 2**

**มาตรฐาน ส 2.1** เข้าใจและปฏิบัติตนตามหน้าที่ของการเป็นพลเมืองดี มีค่านิยมที่ดีงามและธำรงรักษาประเพณีและวัฒนธรรมไทย ดำรงชีวิตอยู่ร่วมกันในสังคมไทยและสังคมโลกอย่างสันติสุข

**ตัวชี้วัด**

8. **ส 2.1 ม.2/1 อธิบายและปฏิบัติตน**ตามกฎหมายที่เกี่ยวข้องกับตนเอง ครอบครัว ชุมชน และประเทศ

9. **ส 2.1 ม.2/2 เห็นคุณค่า**ในการปฏิบัติตนตาม สถานภาพ บทบาทสิทธิ เสรีภาพ หน้าที่ในฐานะพลเมืองดีตามวิถีประชาธิปไตย

10. **ส 2.1 ม.2/3 วิเคราะห์**บทบาทความสำคัญและความสัมพันธ์ของสถาบันทางสังคม

11. **ส 2.1 ม.2/4** อธิบายความคล้ายคลึงและความแตกต่างของวัฒนธรรมไทยและวัฒนธรรม ของ ประเทศ ในภูมิภาคเอเชีย เพื่อนำไปสู่ความเข้าใจอันดีระหว่างกัน

**มาตรฐาน ส 2.2** เข้าใจระบบการเมืองการปกครองในสังคมปัจจุบัน ยึดมั่น ศรัทธาและธำรงรักษาไว้ซึ่งการปกครองระบอบประชาธิปไตยอันมีพระมหากษัตริย์ทรงเป็นประมุข

**ตัวชี้วัด**

12. **ส 2.2 ม.2/1** อธิบายกระบวนการในการตรากฎหมาย

13. **ส 2.2 ม.2/2** วิเคราะห์ข้อมูลข่าวสารทางการเมืองการปกครองที่มีผลกระทบต่อสังคมไทยสมัยปัจจุบัน

**สาระที่ 3 เศรษฐศาสตร์ ม. 2**

**มาตรฐาน ส 3.1** เข้าใจและสามารถบริหารจัดการทรัพยากรในการผลิตและการบริโภค การใช้ทรัพยากร ที่มีอยู่จำกัดได้อย่างมีประสิทธิภาพและคุ้มค่า รวมทั้งเข้าใจหลักการของเศรษฐกิจพอเพียง เพื่อการดำรงชีวิตอย่างมีดุลยภาพ

**ตัวชี้วัด**

14. **ส 3.1 ม.2/1** วิเคราะห์ปัจจัยที่มีผลต่อการลงทุนและการออม

15. **ส 3.1 ม.2/2** อธิบายปัจจัยการผลิตสินค้าและบริการ และปัจจัยที่มีอิทธิพลต่อการผลิตสินค้าและบริการ

16. **ส 3.1 ม.2/3** เสนอแนวทางการพัฒนาการผลิตในท้องถิ่นตามปรัชญาของเศรษฐกิจพอเพียง(**มาตรฐาน**

17. **ส 3.1 ม.2/4** อภิปรายแนวทางการคุ้มครองสิทธิของตนเองในฐานะผู้บริโภค

**มาตรฐาน ส 3.2** เข้าใจระบบและสถาบันทางเศรษฐกิจต่าง ๆ ความสัมพันธ์ทางเศรษฐกิจและความจำเป็นของการร่วมมือกันทางเศรษฐกิจในสังคมโลก

**ตัวชี้วัด**

18. **ส 3.2 ม.2/1** อภิปรายระบบเศรษฐกิจแบบต่าง ๆ

19. **ส 3.2 ม.2/2** ยกตัวอย่างที่สะท้อนให้เห็นการพึ่งพาอาศัยกัน และการแข่งขันกันทางเศรษฐกิจในภูมิภาคเอเชีย

20.**ส 3.2 ม.2/3** วิเคราะห์การกระจายของทรัพยากรในโลกที่ส่งผลต่อความสัมพันธ์ทางเศรษฐกิจระหว่างประเทศ

21. **ส 3.2 ม.2/4** วิเคราะห์การแข่งขันทางการค้าในประเทศและต่างประเทศส่งผลต่อคุณภาพสินค้าปริมาณการผลิต และราคาสินค้า

**คำอธิบายสาระการเรียนรู้**

ศึกษา วิเคราะห์การเรียนรู้ด้วยวิธีคิดแบบโยนิโสมนสิการ 2 วิธี คือ วิธีคิดแบบอุบายปลุกเร้าคุณธรรมวิธีคิดแบบอรรถธรรมสัมพันธ์ สวดมนต์แปล และแผ่เมตตา รู้และเข้าใจวิธีปฏิบัติและประโยชน์ของการบริหารจิตและเจริญปัญญา ฝึกการบริหารจิตและเจริญปัญญาตามหลักสติปัฏฐาน เน้นอานาปานสติ นำวิธีการบริหารจิตและเจริญปัญญาไปใช้ในชีวิตประจำวัน

การปฏิบัติตนตามหลักธรรม การเป็นลูกที่ดี ตามหลักทิศเบื้องหน้าในทิศ 6 มารยาทของศาสนิกชน การต้อนรับ (ปฏิสันถาร) มรรยาทของผู้เป็นแขก ฝึกปฏิบัติระเบียบพิธี ปฏิบัติต่อพระภิกษุ การยืน การให้ที่นั่ง การเดินสวน การสนทนา การับสิ่งของ การแต่งกายไปวัด การแต่งกายไปงานมงคล งานอวมงคล

การปฏิบัติตนอย่างเหมาะสม การทำบุญตักบาตร การถวายภัตตาหารสิ่งของที่ควรถวายและสิ่งของต้องห้ามสำหรับพระภิกษุ การถวายสังฆทาน เครื่องสังฆทาน การถวายผ้าอาบน้ำฝน การจัดเครื่องไทยธรรม เครื่องไทยทาน การกรวดน้ำ การทอดกฐิน การทอดผ้าป่า

หลักธรรมเบื้องต้นที่เกี่ยวเนื่องใน วันมาฆบูชา วันวิสาขบูชา วันอัฏฐมีบูชา วันอาสาฬหบูชา วันธรรมสวนะ และเทศกาลสำคัญ ระเบียบพิธีและการปฏิบัติตนในวันธรรมสวนะ วันเข้าพรรษา วันออกพรรษา วันเทโวโรหณะศาสนพิธี พิธีกรรม แนวปฏิบัติของศาสนาอื่น ๆ

กฎหมายที่เกี่ยวข้องกับตนเอง ครอบครัว เช่น กฎหมายเกี่ยวกับความสามารถของผู้เยาว์ กฎหมายบัตรประจำตัวประชาชน

กฎหมายแพ่งเกี่ยวกับครอบครัว และมรดก เช่น การหมั้น, การสมรส, การรับรองบุตร, การรับบุตรบุญธรรม และมรดก กฎหมายที่เกี่ยวกับชุมชนและประเทศ กฎหมายเกี่ยวกับการอนุรักษ์ธรรมชาติและสิ่งแวดล้อม กฎหมายเกี่ยวกับภาษีอากร และกรอกแบบแสดงรายการภาษีเงินได้บุคคลธรรมดา กฎหมายแรงงาน กฎหมายปกครอง

สถานภาพ บทบาท สิทธิ เสรีภาพ หน้าทีในฐานะพลเมืองดีตามวิถีประชาธิปไตย แนวทางส่งเสริมให้ปฏิบัติตนเป็นพลเมืองดีตามวิถีประชาธิปไตย

บทบาท ความสำคัญและความสัมพันธ์ของสถานบันทางสังคม เช่น สถาบันครอบครัว สถาบันการศึกษา สถาบันศาสนา สถาบันเศรษฐกิจ สถาบันทางการเมืองการปกครอง

ความคล้ายคลึงและความแตกต่างของวัฒนธรรมไทย และวัฒนธรรมของประเทศในภูมิภาคเอเชียวัฒนธรรมเป็นปัจจัยสำคัญ ในการสร้างความเข้าใจอันดีระหว่างกัน

กระบวนการในการตรากฎหมาย ผู้มีสิทธิเสนอร่างกฎหาย ขั้นตอนการตรากฎหมาย การมีส่วนร่วมของประชาชนในกระบวนการตรากฎหมาย

เหตุการณ์และการเปลี่ยนแปลงสำคัญของระบอบการปกครองของไทย หลักการเลือกข้อมูล ข่าวสารเพื่อนำมาวิเคราะห์

ความหมายและความสำคัญของการลงทุนและการออมต่อระบบเศรษฐกิจ การบริหารจัดการเงินออมและการลงทุนภาคครัวเรือน

ปัจจัยของการลงทุนและการออมคืออัตราดอกเบี้ย รวมทั้งปัจจัยอื่น ๆ เช่น ค่าของเงิน เทคโนโลยี การคาดเดาเกี่ยวกับอนาคต ปัญหาของการลงทุนและการออมในสังคมไทย

ความหมาย ความสำคัญ และหลักการผลิตสินค้าและบริการอย่างมีประสิทธิภาพ สำรวจการผลิตสินค้าในท้องถิ่นว่ามีการผลิตอะไรบ้าง ใช้วิธีการผลิตอย่างไร มีปัญหาด้านใดบ้าง มีการนำเทคโนโลยีอะไร มาใช้ที่มีผลต่อการผลิตสินค้าและบริการ นำหลักการผลิตมาวิเคราะห์การผลิตสินค้าและบริการในท้องถิ่นทั้งด้านเศรษฐกิจ สังคม และสิ่งแวดล้อม

หลักการและเป้าหมายปรัชญาของเศรษฐกิจพอเพียง สำรวจและวิเคราะห์ปัญหาการผลิตสินค้าและบริหารในท้องถิ่น ประยุกต์ใช้ปรัชญาของเศรษฐกิจพอเพียงในการผลิตสินค้าและบริการในท้องถิ่น

การรักษาและคุ้มครองสิทธิประโยชน์ของผู้บริโภค กฎหมายคุ้มครองสิทธิผู้บริโภคและหน่วยงานที่เกี่ยวข้อง การดำเนินกิจกรรมพิทักษ์สิทธิและผลประโยชน์ตามกฎหมายในฐานะผู้บริโภค แนวทางการปกป้องสิทธิของผู้บริโภค

ระบบเศรษฐกิจแบบต่าง ๆ หลักการและผลกระทบการพึงพาอาศัยกัน และการแข่งขันกันทางเศรษฐกิจในภูมิภาคเอเชีย

การกระจายของทรัพยากรในโลกที่ส่งผลต่อความสัมพันธ์ทางเศรษฐกิจระหว่างประเทศ เช่น น้ำมัน ปาไม้ ทองคำ ถ่านหิน แร่ เป็นต้น การแข่งขันทางการค้าในประเทศและต่างประเทศ

**โดยใช้กระบวนการกลุ่ม การะบวนการคิด กระบวนการปฏิบัติ การะบวนการเผชิญสถานการณ์ กระบวนการแก้ปัญหา กระบวนการสืบเสาะหาความรู้ กระบวนการสร้างความตระหนัก กระบวนการสร้างค่านิยม และกระบวนการสร้างเจตคติ**

**เน้นให้ผู้เรียนมีคุณลักษณะอันพึงประสงค์ 8 ประการ 1) รักชาติ ศาสน์ กษัตริย์ 2) ซื่อสัตย์สุจริต 3) มีวินัย 4) ใฝ่เรียนรู้ 5) อยู่อย่างพอเพียง 6) มุ่งมั่นในการทำงาน 7) รักความเป็นไทย 8) มีจิตสาธารณะ**

**เพื่อให้ผู้เรียนได้เรียนรู้ ในสาระที่ 1 ศาสนา ศีลธรรม จริยธรรม สาระที่ 2 หน้าที่พลเมือง วัฒนธรรม และการดำเนินชีวิตในสังคมและสาระที่ 3 เศรษฐศาสตร์ได้บรรลุตัวชี้วัดตามที่กำหนดไว้**

---------------------------------------------------